เมื่อหลายวันก่อนมีโอกาสได้แวะไปหาเพื่อนคุยเรื่องงานที่ร้านตัดผมชื่อ Detail แถวๆถนนสุทธิสาร ฝั่งรัชดา...ก่อนจะถึงที่นัดหมายด้านซ้ายมือเห็นร้านอาหารตามสั่งข้างทางเป็นเต็นท์ผ้าใบสีเขียว...เหมาะเลยได้ที่กินข้าวเย็นแล้ว...หลังจากเอารถไปจอดที่ร้านตัดผมแล้วก็เดินข้ามถนนมานิดหน่อยก็ถึงร้านแล้วครับ...พอไปถึงก็เห็นมีลูกค้านั่งอยู่ประมาณ 5-6 โต๊ะ ที่ร้านมีโต๊ะให้บริการลูกค้าอยู่ทั้งหมด 8 โต๊ะ ไม่รอช้าเดินไปดูเมนูแล้วก็ประหลาดใจเพราะส่วนใหญ่ร้านอาหารตามสั่งทั่วไปจะไม่ค่อยมี 2 เมนูนี้นั่นก็คือผัดมักกะโรนีกับข้าวผัดอเมริกัน...แต่ด้วยที่มีนัดคุยงานกับเพื่อนไว้เลยลองสั่งผัดมักกะโรนีไก่มาแค่จานเดียวก่อน...รออยู่ประมาณ 10-15 นาทีเพราะมีลูกค้ายืนรอซื้อใส่กล่องกลับบ้าน...พี่เค้าเดินมาเสิร์ฟที่โต๊ะ หน้าตาน่ากินมากครับ ราคา 40 บาทซึ่งก็ไม่แพง รสชาติถือว่าโอเคมากๆเลยครับอร่อยกลมกล่อมมากๆ กินแล้วไม่รู้สึกเลี่ยนซอสมะเขือเทศเลยเนื้อไก่ก็นุ่ม อร่อยฟินเลย 55555+ ที่ร้านนี้มีบริการทำใส่กล่องส่งด้วยนะครับ...ใครผ่านมาแถวสุทธิสาร รัชดาอย่าลืมแวะมาใช้บริการลิ้มลองความอร่อยของร้านอาหารข้างทางร้านปาณี เต็นท์เขียวกันนะครับ...อร่อยแน่นอนครับ เดี๋ยวผมขอตัวไปจัดการกับเจ้ามักกะโรนีไก่จานนี้ให้หมดเกลี้ยงก่อนแล้วกันนะคร้าบบ...บบบ ^_^